کیم کامپبێل

ئەڤریل فایدەرا دوگلاس کیم کامپبێل (بە زمانی ئینگلیزی:  Avril Phaedra Douglas "Kim" Campbell؛ لە دایکبووی ١٠ی ئازاری ١٩٤٧) کەسایەتی سیاسیی، دیپلۆمات، پارێزەر و نووسەری کەنەدییە. ئەو وەک ١٩ەمینن سەرۆک وەزیرانی کەندا لە ماوەی ٢٥ی حوزەیران تاکوو ٤ی تشرینی دووەمی ١٩٩٣ کاری کردووە. ئەو یەکەمین ژنە کەنەدییە ئەم پۆستەی وەرگرتبێت، هەروەها ئەو یەکەمین سەرۆک وەزیرانی کەنەدایە کە خەڵکی ھەرێمی بریتش کۆلۆمبیا بێت.Skard, Torild (2014) "Kim Campbell" in Women of Power – Half a century of female presidents and prime ministers worldwide, Bristol: Policy Press, 

ئەو سێیەم کورترین ماوە سەرۆک وەزیران بوو، بەوەی ١٣٢ ڕۆژ لە پۆستەکەیدا ماوەتەوە. ئەو لە ئێستادا سەرۆکی دەستەی ڕاوژکارییە لە دادگای باڵای کەنەدا.

 خوێندن 
ئەو لە ساڵی ١٩٦٩، بەکالۆریۆسی شانازی لە زانستە سیاسییەکان لە زانکۆی بریتش کۆلومبیا وەرگرت. لە ساڵی ١٩٧٠ چووە سکوڵی ئابووریی لەندەن، لەوێ پەرەی بەخوێندنەکەی دا بۆ خوێندنی دکتۆرا لەسەر حکوومەتی سۆڤیەت، هەروەها ئەو ماوەی نیسان بۆ حوزەیرانی ١٩٧٢ گەشتی کرد بۆ یەکێتیی سۆڤیەت. ئەو چەند ساڵێکیش زمانی ڕووسی خوێند، وەک خۆی دەیڵێت کە نزیک بوو لەوەی بگاتە ئاستێکی قسەکەرێکی باش بەو زمانە.Time and Chance, by Kim Campbell, 1996, pp. 26–37

 سەرچاوەکان 

 بەستەری دەرەکی 

 وێبگەی فەرمی کیم کامپبێل 

پۆل:ژنانی سەرۆک وەزیر
پۆل:سەرۆک وەزیرانی کەنەدا
پۆل:زیندووان
پۆل:لەدایکبووانی ١٩٤٧
پۆل:ژنە نووسەرەکانی خۆژیاننامە
پۆل:کەنەدییەکانی بە ڕەگەز سکۆتلاندی